projecte-aina/catalan_government_crawling huggingface dataset:
El Consell Català de l'Alimentació és l'òrgan de participació i col·laboració, de debat i assessorament, consulta i proposta en matèria d'agroalimentació i posarà les bases d'una nova política alimentària de país basada en la producció local d'aliments i la gestió sostenible del medi.
Està adscrit al Departament d'Agricultura, Ramaderia, Pesca i Alimentació (DARP), i actua com a fòrum d'anàlisi, debat i proposta sobre les qüestions relacionades amb les polítiques agroalimentàries del país i també actua com a observatori de l'agroalimentació per proposar les mesures necessàries per a l'aprofitament de totes les oportunitats dels mercats i per oferir les millors condicions de qualitat i sostenibilitat.
El Consell Català de l'Alimentació proposa actuacions amb els següents objectius:
El Consell està format per una àmplia representació de les associacions i entitats relacionades amb l'alimentació a Catalunya des dels consumidors fins a les organitzacions professionals agràries més representatives, les institucions i els col·legis professionals relacionats.
del Consell Català de l'Alimentació.
Data d'actualització: 27.02.2020
La Xarxa d'innovació agroalimentària i rural de Catalunya (Xarxa-i.CAT) és el principal instrument de difusió de resultats de les iniciatives i projectes innovadors en l'àmbit agroalimentari català.
Actua com a element dinamitzador de la innovació dels sectors agroalimentari i forestal i facilitador de coneixement entre la ciència i la pràctica i afavorint la transferència de coneixements i d'oportunitats entre explotacions, indústries, investigadors i tècnics del sector.
Més informació al portal RuralCat.
Per al període 2014-2020, la innovació constitueix, juntament amb el medi ambient i el canvi climàtic una prioritat transversal per als objectius de la Unió Europea.
En línia amb aquesta prioritat, un dels objectius o reptes del Programa de Desenvolupament Rural (PDR) de Catalunya és estimular la innovació i la transferència de coneixements en el sector agroalimentari.
Dins d'aquest marc, el PDR de Catalunya per al període de programació 2014-2020, preveu els ajuts destinats a la cooperació per a la innovació: grups operatius de l'Associació Europea per a la Innovació (AEI) en matèria de productivitat i sostenibilitat agrícoles.
Aquests ajuts permetran portar a terme projectes innovadors per part de Grups Operatius (agrupació d'entitats, entre elles persones productores, empreses o indústries del sector agroalimentari o forestal, cooperatives, persones assessores, universitats i centres de recerca i d'altres agents del sector agroalimentari i rural), que s'associïn per tal de resoldre un problema específic sectorial i/o territorial o per aprofitar una oportunitat.
Aquests grups promouran la difusió dels resultats d'aquests projectes.
Ruralapps impulsa el desenvolupament d'aplicacions mòbils en el marc del sector agrari, alimentari o rural.
Aquest premi distingeix les empreses que han desenvolupat les dues millors aplicacions mòbils funcionals que contribueixin a la millora del sector agrari, alimentari o rural.
El premi per a les dues modalitats està destinat a les empreses amb seu social a Catalunya que hagin desenvolupat una aplicació mòbil funcional per als sectors agrari, alimentari o rural.
Les aplicacions mòbils que es presentin poden ser de nova creació o bé estar en una fase comercial durant els darrers dos anys.
També pot optar al premi qualsevol persona candidata que hagi desenvolupat una aplicació mòbil destinada a aportar solucions en qualsevol dels àmbits d'actuació del Departament d'Agricultura, orientades tant a la ciutadania com als/a les professionals dels sectors.
Premis a la Innovació Tecnològica Agroalimentària
Hi ha dues modalitats del premi cadascuna de les quals dotada amb 3.000 euros.
Per a l'app destinada a oferir solucions tecnològiques innovadores a la ciutadania i que facilitin l'accés a la informació, en l'àmbit agrari, alimentari i/o rural.
Per a l'app destinada a oferir solucions tecnològiques innovadores als/a les professionals del sectors agrari, alimentari i rural i que millorin els processos de producció i de gestió, l'eficiència interna, la seguretat, la traçabilitat, la comercialització, la informació o el posicionament al mercat, tant a nivell d'empresa com de persona, abastant des del procés de producció del producte fins a la comercialització.
per la qual es convoca la VII edició del premi Ruralapps, corresponent a l'any 2020 (ref. BDNS 502042).
per la qual es modifiquen les bases reguladores del premi Ruralapps aprovades mitjançant l'Ordre ARP/117/2016, de 12 de maig.
per la qual es convoca la tercera edició del Premi Ruralapps corresponent a l'any 2016 i se n'aproven les bases reguladores.
per la qual es fa pública la concessió del Premi Ruralapps en la seva convocatòria de l'any 2019.
per la qual es fa pública la concessió del Premi Ruralapps en la seva convocatòria de l'any 2017 (Resolució d'1 de març, publicada al BOE núm. 59, de 8 de març).
per la qual es fa pública la concessió del Premi Ruralapps en la seva convocatòria de l'any 2016.
Data d'actualització: 09.07.2020
Aquest premi pretén fomentar i incentivar a l'empresa agrària, a l'agroindústria i a les persones joves emprenedores perquè incorporin innovacions orientades a la millora de la competitivitat i de la sostenibilitat del sector.
El Premi per a les modalitats a l'empresa agrària i a l'agroindústria està destinat a les empreses i persones del sector agroalimentari, l'agroindústria i les seves entitats associatives que:
El premi en la modalitat de jove emprenedor/a innovador/a està destinat als/a les joves empresaris/àries agraris/àries o agroalimentaris/àries de Catalunya que en el moment de presentar la sol·licitud, no tinguin més de 40 anys d'edat que hagin posat de manifest el seu esperit emprenedor i innovador en la seva trajectòria professional.
S'atorguen tres modalitats dotades, cadascuna d'elles, d'un premi de 6.000 euros així com també tres nominacions amb una dotació econòmica de 2.000 euros per a cadascuna d'elles.
per la qual es convoca la XIX edició del Premi a la Innovació Tecnològica Agroalimentària, corresponent a l'any 2020 (ref. BDNS 502047).
per la qual s'aproven les bases reguladores del Premi a la Innovació Tecnològica Agroalimentària.
per la qual es fa pública la concessió del Premi a la Innovació Tecnològica Agroalimentària en la seva convocatòria de l'any 2019.
Data d'actualització: 09.04.2020
Vegem breument què s'entén per Innovació
Parlar d'innovació en el context en la indústria agroalimentària i alimentària artesanal implica parlar de noves maneres d'organització, noves funcionalitats i usos per als productes existents, així com la creació de nous productes i serveis, però, també és parlar d'integrar noves tecnologies en els processos de fabricació i de la gestió de la informació per una millor presa de decisió.
Un element que pren cada dia més importància en quant a innovació és com emprar el coneixement intern de l'empresa per la generació de nous productes i serveis.
Tot plegat per satisfer una necessitat de mercat que aporti un valor superior al consumidor i rentabillitat a l'empresa de la què en generi beneficis.
Existeixen moltes definicions però totes elles coincideixen en dos elements que doten de sentit al concepte d'innovació, alhora que el distingeixen del de la recerca.
Aquestes dues característiques diferencien innovació de recerca doncs, la recerca no genera necessàriament un profit econòmic.
El seu objectiu és generar coneixement, ampliar l'horitzó intel·lectual i científic sense que d'aquest nou coneixement se n'hagi d'extreure un profit econòmic.
Quant a tipologies d'innovació, les més conegudes són les següents:
Sufragar les despeses de realització de projectes pilot innovadors, portats a terme pels Grups Operatius de l'Associació Europea per a la Innovació (AEI) en matèria de productivitat i sostenibilitat agrícoles.
Poden ser beneficiaris d'aquests ajuts els productors agraris i forestals i les seves agrupacions o associacions, empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants i els artesans alimentaris i els seus gremis.
Sufragar les despeses de creació de Grups Opeatius de l'Associació Europea per a la Innovació (AEI) en matèria de productivitat i sostenibilitat agrícoles, per al plantejament i redacció de projectes d'innovació per part d'aquests grups
Poden ser beneficiaris d'aquests ajuts els productors agraris i forestals i les seves agrupacions o associacions, empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants i els artesans alimentaris i els seus gremis, que sol·licitin l'ajut per la constitució d'un Grup Operatiu.
El Servei de Formació Agrària (SFA), com a organisme públic, i en el marc de les seves funcions, assumeix el repte de la millora contínua.
L'SFA, amb el seu sistema de qualitat, vol promoure una cultura basada en uns principis que aspiren a oferir un servei excel·lent, que és la base per millorar la competitivitat.
Aquesta millora només s'aconsegueix amb la participació, implicació i compromís de la Direcció i de totes les persones que treballen a l'organització.
Per això, la Direcció ha implantat un sistema de gestió de la qualitat, d'acord amb el requisits de la norma internacional UNE-EN-ISO 9001:2015, que li permeti aconseguir la satisfacció dels clients i donar una resposta adequada a les necessitats i expectatives de les parts interessades.
Ajut a la cooperació per a la innovació del PDR 2014-2020
Ajut a la cooperació per a la innovació del PDR 2014-2020 - Projectes pilot innovadors per part de Grups Operatius
Ajut a la cooperació per a la innovació del PDR 2014-2020 - Projectes pilot innovadors per part de Grups Operatius (coordinador)
El CFGS Ramaderia i assistència en sanitat animal, en la modalitat de formació en alternança amb Formació dual, ofereix coneixements per a gestionar la producció ramadera i realitzar treballs especialitzats de suport a equips veterinaris, programar i organitzar els recursos materials i humans disponibles, i aplicar els plans de producció, qualitat, sanitat i benestar animal, prevenció de riscos laborals i protecció ambiental, d'acord amb la legislació vigent.
La competència general d'aquest títol consisteix a a desenvolupar projectes de jardins i zones verdes i gestionar la producció de plantes i la producció agrícola, supervisant els treballs, programant i organitzant els recursos materials i humans disponibles, aplicant criteris de rendibilitat econòmica i complint amb la normativa ambiental, de producció ecològica, de producció en viver, de control de qualitat, de seguretat alimentària i de prevenció de riscos laborals.
El Pi de Sant Just, ctra. de Manresa-Solsona, km. 77
La competència general d'aquest títol consisteix a gestionar la producció ramadera, la producció agrícola i la producció de plantes i a desenvolupar projectes de jardins i zones verdes; programar i organitzar els recursos materials i humans disponibles aplicant criteris de rendibilitat econòmica, i complir la normativa ambiental, de control de qualitat, de seguretat alimentària, de benestar animal i de prevenció de riscos laborals.
El Pi de Sant Just, ctra. de Manresa-Solsona, km. 77
L'objectiu d'aquest vídeo és donar a conèixer al públic general i als tècnics del DARP quins indicadors es poden utilitzar per valorar el benestar dels èquids i algunes recomanacions de maneig.
Entrevistes a diferents participants al Simposi, procedents del sector a Catalunya com d'altres països.
Tècniques per el maneig segur del bestiar i evitar accidents durant el desenvolupament del treball.
Divulgació de la normativa establerta per a benestar animal en explotacions porcines.
Divulgació de les normes que regulen el transport de bestiar
Divulgació de les normes que regulen l'alimentació del bestiar.
Línies de treball sobre la nutrició animal.
Instal·lació al Gironès del DARP
Divulgació de les normes de maeig de bestiar i les instal·lacions.
Data d'actualització: 14.02.2018
Amb motiu de la celebració dels 30 anys de la creació de Forestal Catalana SA, s'ha elaborat aquest vídeo a on es pot veure com treballa i té cura del medi natural, vetlla per la millora i conservació de la biodiversitat i promou sempre, la gestió forestal sostenible, en tot el territori català.
Catalunya és un país verd, on un 64% de la superfície és forestal.
Una autèntica infraestructura verda i biològica que genera un gran potencial social, mediambiental i econòmic.
Situat al peu de les muntanyes de Prades, entre els termes municipals de Vimbodí i Poblet i de l'Espluga de Francolí, a la comarca de la Conca de Barberà (Tarragona), el Monestir de Santa Maria de Poblet viu a recer d'un bosc que creix amb la humilitat dels qui no escriuen la història: el bosc de Poblet.
Tasques de repoblació de la zona cremada de la Riba
Donar a conèixer la tasca que desenvolupen els diferents CFS en la recuperació d'animals salvatges.
Demostració de l'actuació de màquines forestals i el resultat de la repoblació.
Vídeo explicatiu de la pràctica de caça de la cabra hispànica
Paratge Natural amb una important i quasi única reserva de monuments megalítics
Zona de Catalunya anb elements d'interès geològic i faunístic i una comunitat vegetal força variada
Recorregut per aquesta zona de l'extrem nord-oriental de Catalunya
Pràctica ancestral d'eliminació d'arbustos i matolls.
Data d'actualització: 02.02.2018
L'anguila europea és una espècie que ocupa pràcticament totes les conques fluvials litorals i internes de la major part d'Europa i Nord d'Àfrica.
A Catalunya es captura principalment al delta de l'Ebre on te una gran importància econòmica i forma part de la tradició gastronòmica de la zona.
Divulgació de l'activitat pesquera a la ciutat de Blanes
Activitats del Centre d'Aqüicultura de l'Institut de Recerca i Tecnologia Agroalimentàries (IRTA)
Vídeo sobre la repoblació de la truita en piscifactories del DAR
Data d'actualització: 14.02.2018
El Departament d'Agricultura, Ramaderia, Pesca, Alimentació i Medi Natural amb l'objectiu de distingir les empreses agràries i les agroindústries i les persones joves emprenedores i amb esperit innovador que hagin incorporat noves tecnologies, processos que assoleixin millores rellevants en la competitivitat, la preservació ambiental i les bones pràctiques, i que alhora garanteixin la qualitat i la seguretat de les produccions, convoca anualment el Premi a la Innovació Tecnològica Agroalimentària.
En la seva XII edició contempla tres categories a distingir amb 6.000 euros i tres nominacions amb 2.000 euros cadascuna.
Divulgació dels guanyadors de l'edició 2011-2012 dels Premis a la Innovació Tecnològica Agroalimentària
Divulgació dels guanyadors de la passada edició dels Premis a la Innovació Tecnològica agrària
Descripció dels projectes guardonats amb el Premi a la innovació tecnològica agrària de l'edició de 2007
Entrevistes als ponents del 5è Simposi de Producció Agroalimentària Ecològica.
Conreus extensius, celebrat al museu de la tècnica de Manresa durant els dies 12 i 13 de desembre de 2017.
Dues empreses situades al Pirineu ens expliquen la seva experiència exportadora: Cal Margarit de Montant de Tost, una empresa agrària dedicada al conreu d'espígol i a la fabricació de productes cosmètics ecològics i El Tros de Sort, una empresa formatgera que fabrica i exporta formatges artesanals.
El 17 i 18 de novembre de 2016 va tenir lloc al Museu de la Tècnica de Manresa, el 4t Simposi de Producció Agroalimentària Ecològica.
En aquest vídeo es recullen unes entrevistes realitzades als ponents d'aquest Simposi.
Divulgació del Laboratori Agroalimentari, les seves instal·lacions, funcions i serveis i destacar els 15 anys d'acreditació en la norma ISO 17025/2005
Promoció de les 5 DOPs d'olis que existeixen actualment a Catalunya.
Promoció de la Indicació Geogràfica Protegida Llonganissa de Vic
Difusió de les funcions i actuacions que realitza el Panell de Tast.
Promoció de la Denominació d'Origen Protegida de l'Empordà
Empresa familar que elabora conserves i melmelades amb els seus fruits.
Promoció de la Denominació d'Origen Protegida d'oli Siurana.
Promoció de la Denominació d'Origen Protegida Mongeta del Ganxet.
Producció i qualitats de l'oli d'oliva verge extra del Priorat.
Promoció de la denominació d'origen protegida Oli les Garrigues
Promoció de la denominació d'origen protegida de l'oli baix ebre - montsià
Promoció de la denominació d'origen protegida Oli Terra Alta
Promoció de la denominació d'origen protegida mantega de l'Alt Urgell i la Cerdanya
Promoció dels formatges de l'Alt Urgell i la Cerdanya
Promoció de la Indicació Geogràfica Prodegida de l'arròs del Delta de l'Ebre.
Promoció de la IGP patata de Prades.
Promoció de la Indicació Geogràfica Prodegida del calçot de Valls.
Promoció de la denominació d'origen de vins del Priorat.
Programa de retirada dels excedents de fruita per a la distribució gratuïta.
El 17 i 18 de novembre de 2016 va tenir lloc al Museu de la Tècnica de Manresa, el 4t Simposi de Producció Agroalimentària Ecològica.
En aquest vídeo es recullen unes entrevistes realitzades als ponents d'aquest Simposi.
El Departament d'Agricultura, Ramaderia, Pesca i Alimentació, juntament amb Fira de Mollerussa i Cooperativa d'Ivars, van organitzar el 12 de març de 2015, a la finca Cal Sinén, situada ben bé al costat de l'Estany d'Ivars i Vila-sana, una jornada de demostració d'equips d'aplicació de fitosanitaris per a cultius extensius i presentació d'Estacions d'Inspecció Tècnica d'Equips d'Aplicació de Fitosanitaris, ITEAF, que actuen a Catalunya.
L'IRTA ha desenvolupat el sistema CLEANLEACH, una solució innovadora de recuperació i tractament integral dels lixiviats en la pròpia explotació que permet la millora de l'eficiència en l'ús de l'aigua i els fertilitzants, i també depurar-los per tal de reduir a límits acceptables els continguts de contaminants
Vídeo divulgatiu sobre la plaga del morrut de les palmeres
Diferents professionals del sector BIO ens expliquen les seves experiències dins de l'agricultura/ramaderia, etc. ecològiques.
Divulgació de sistemes específics en vivers per a la d'irrigació i control de la fertilització.
Característiques de les explotacions de cítrics a Catalunya.
Divulgació de les practiques que permeten que una producció agrícola i ramadera sigui ecològica
Promoció de la Producció Integrada a Catalunya.
L'agricultura permet equilibrar el territori, mantenir el paisatge i promoure l'economia de Catalunya.
Promoció de la producció fruitera catalana
Vídeo divulgatiu sobre les característiques i el conreu del garrofer
Divulgació de les formes de producció i qualitats i aplicacions culinàries de la tòfona.
Història, aplicacions i usos (medicaments, olis, sabons, condiments antioxidants i precuinats) de les plantes medicinals
Reportatge de les diferents conferències que es van realitzar en aquet curs
Els cultius en contenidors permeten estalviar aigua i reduir la pèrdua de fertilitzants
Reportatge de les conferècies i visites realitzades durant el congrés
Ús de gasos en el conreu de flor ornamental
Divulgació de les mesures per apaivagar els efectes nociu dels adobs nitrogenats.
Procés de producció del tomàquet amb producció integrada.
Divulgació de la tècnica per recollir aigües sobrants dels conreus i reciclar-les.
Vídeo divulgatiu sobre la micorrització en un viver de cítrics.
Vídeo divulgatiu sobre el cicle productiu dels petits fruits.
Normes de maneig i manteniment d'un tractor per afavorir-ne un òptim funcionament.
Descripció de les diferents tasques que desenvolupa el CMA.
Les escoles agràries del Departament d'Agricultura imparteixen cicles formatius de grau mitjà i superior de diferents grups professionals.
Aquests ensenyaments donen resposta a les necessitats de formació inicial i/o bàsica que tenen els joves que volen incorporar-se al sector amb una professionalització adequada.
D'altra banda, el Departament també realitza cursos de formació contínua adreçats a professionals del sector que ja exerceixen l'activitat i que volen aprofundir o actualitzar nous aprenentatges en el seu àmbit.
A continuació, es detalla per anys, l' estadística de cursos, cicles formatius i alumnes en aquests dos àmbits de formació que imparteix el Departament:
Evolució de l'estadística de cursos, cicles formatius i alumnes des de l'any 2003
Cicles formatius i nombre d'alumnes en la formació reglada.
Cursos i nombre total d'alumnes per sexe en la formació contínua.
El Departament d'Agricultura, conjuntament amb la Federació de Cooperatives Agràries de Catalunya (FCAC), organitzen cursos d'emprenedoria en diferents sectors agraris amb l'objectiu d'aportar els coneixements i les experiències necessàries perquè els joves empresaris agraris puguin desenvolupar els seus projectes amb garanties de futur i viabilitat.
La metodologia d'aquests cursos és activa, i es basa en sessions específiques amb ponents que són coneixedors i especialistes en cada matèria.
També s'organitzen visites i viatges tècnics a explotacions del sector on conèixer diferents realitats i formes de fer avançar els projectes.
Dins la seva programació també s'inclouen taules rodones, grups de treball i debats, per intercanviar experiències i sumar voluntats que ajudin a trobar la millor forma de concretar una idea.
Amb tot, cal destacar el valor intangible de la cooperació entre emprenedors amb projectes similars, que dóna un valor afegit important a la formació rebuda.
Les emprenedories tenen un programa de 270 hores lectives, que es desenvolupa en quatre àmbits: la formació personal (40 hores), la gestió tecnicoeconòmica (102 hores), la producció específica del sector (70 hores, incloent-hi visites i viatges tècnics) i l'àmbit de l'empresa (58 hores, que inclouen informació sobre normativa i comercialització).
Habitualment, el curs es fa un dia a la setmana, de 10 a 14 h i de 15 a 17 h.
El dinar té lloc a la pròpia EA, i és flexible d'acord amb les necessitats dels inscrits.
Un cop finalitzada cada emprenedoria, es realitzen els seminaris d'emprenedoria per a poder aprofundir en aquells temes específics que desitgin tractar els emprenedors i alhora per mantenir el contacte del grup i continuar formant-se per adaptar-se als canvis que s'originen al sector.